b'\n_START_ARTICLE_\nMartin Turk\n_START_SECTION_\n\xc5\xbdivljenjepis\n_START_PARAGRAPH_\nMartin Turk je diplomiral leta 2004 na AGRFT v Ljubljani, smer filmska in televizijska re\xc5\xbeija. \xc5\xa0e med \xc5\xa1tudijem je leta 2003 prejel univerzitetno Pre\xc5\xa1ernovo nagrado za diplomski kratki igrani film Izlet. Za isti film je prejel nagrado za najbolj\xc5\xa1i \xc5\xa1tudentski film na festivalu v Wiesbadenu, posebno nagrado \xc5\xbeirije na festivalu evropskih filmskih \xc5\xa1ol v Bologni, grand-prix ter nagrade publike in mlade publike na festivalu mediteranskega filma v Montpellieru._NEWLINE_Leta 2006 je posnel debitantski kratki film Rezina \xc5\xbeivljenja, ki je prejel nagrado Vesna za najbolj\xc5\xa1i kratki film na festivalu slovenskega filma v Portoro\xc5\xbeu._NEWLINE_Leta 2008 je bil njegov kratki film Vsakdan ni vsak dan premierno prikazan na festivalu v Cannesu v sekciji Quinzainnes des realisateurs. Film je prejel nagrado za najbolj\xc5\xa1i film na mednarodnem festivalu v Zagrebu in nagrado \xe2\x80\x9eV iskanju resnice\xe2\x80\x9c na mednarodnem festivalu kratkega filma v Teheranu._NEWLINE_Leta 2009 je na festivalu slovenskega filma v Portoro\xc5\xbeu prejel nagrado filmskih kritikov za srednjemetra\xc5\xbeni film Soba 408._NEWLINE_Njegov prvi celove\xc4\x8derni film je film z naslovom Nahrani me z besedami, ki je premiero do\xc5\xbeivel leta 2012._NEWLINE_Leta 2015 je posnel celove\xc4\x8derni igrano-dokumentarni film Doberdob - Roman upornika o Pre\xc5\xbeihu Vorancu in romanu Doberdob._NEWLINE_Njegov kratki igrani film Dobro unov\xc4\x8deno popoldne je leta 2017 prejel nagrado otro\xc5\xa1ke \xc5\xbeirije na festivalu kratkega filma v Oberhasnu.'